13.7.2022
RO
Jurnalul Oficial al Uniunii Europene
C 269/21
ANEXA 3
Contribuțiile anuale ale membrilor care găzduiesc unitatea de coordonare centrală (CCU)
Structura organizatorică a CCU Unitatea de coordonare centrală a MIRRI-ERIC este formată din două secțiuni distribuite, sediul statutar situat în orașul Braga de pe teritoriul Republicii Portugheze și platforma pentru mediul de lucru colaborativ (CWE) care funcționează în orașul Paterna de pe teritoriul Regatului Spaniei.
MIRRI-ERIC va fi gestionată independent de structurile administrative în curs care își desfășoară activitatea la nivel local, iar personalul CCU va fi independent de orice mBRC.
Amplasarea și infrastructura fizică Sediul statutar al MIRRI-ERIC va fi situat la Universitatea Minho din Braga.
Universitatea găzduiește peste 20 000 de studenți și are numeroase departamente, multe dintre acestea fiind relevante pentru MIRRI-ERIC.
Centrul de inginerie biologică (CEB) asigură o interfață cu sediul statutar al MIRRI-ERIC și găzduiește colecția de culturi a acestei universități, certificată ISO 9001: 2015 - Micoteca da Universidade do Minho (MUM).
Activitățile CEB au avut ca rezultat peste 13 întreprinderi de tip spin-off.
La facultățile de medicină, biologie și chimie se poate ajunge pe jos.
Laboratorul internațional iberic de nanotehnologie (INL) se află în apropiere.
Tot în zonă, parcul științific și tehnologic Avepark oferă interfețe relevante.
Centrul MIRRI-CWE va fi găzduit de Universitatea din Valencia (UV).
UV are un serviciu informatic care să ofere aplicații funcționale de natură științifică sau educațională.
Tirant 2 este nodul Valencia al rețelei spaniole de supercalcul și este gestionat de UV.
Are infrastructura necesară pentru a găzdui servere de mari dimensiuni și dispune de resurse umane specializate pentru gestionarea acestora.
Acest mediu virtual CWE va fi găzduit la UV, folosindu-se sinergii cu instalația comună ERIC LifeWatch din Spania la dezvoltarea de instrumente necesare realizării obiectivelor comune ale ambelor IC.